Bøker lest i 2012 | Beathes bokhjerte
Beathes bokhjerte
En blogg om bøker
Hjem
Bøker lest i 2016
Bøker lest i 2015
Bøker lest i 2014
Bøker lest i 2013
Bøker lest i 2012
Bøker lest i 2011
Norske bøker 2016 (BBP 2016)
NORSK / BBP 2015
BB -favoritter 2013
1001 bøker
Man booker
Man booker / 1001- bøker
Man Booker International Prize
Rory Gilmores leseliste
Om Meg
Category Archives: Bøker lest i 2012
Bøker lest i 2012 – Oppsamlingsinnlegg
Bøker lest i 2012, Bokanmeldelse 9. mai 2013 Comments: 7
Hadde store planer om å skrive omtale på alle bøkene jeg leste i fjor,dette ble ikke gjort. Så var planen om å skumlese noen av bøkene igjen for å kunne skrive en best mulig omtale på disse, men med alle de bøkene der ute som jeg faktisk IKKE har lest ennå så er det tungt og vanskelig å plukke opp en bok for å lese den enda en gang  til. Ikke at bøkene ikke er så gode at de kan leses en gang til,men det frister ikke så mye. Noen av bøkene vil jeg skrive omtale på og skal leses kjapt gjennom igjen men jeg rekker ikke over alle og så er det vel snart på tide å gjøre seg ferdig med snøen som falt i fjor…
Derfor har jeg samlet sammen noen av bøkene og kommer med en veldig kort omtale av de her. Idèen til oppsamlingsinnlegg har jeg funnet hos Elin.
Forlag: Bazar – Boken har jeg kjøpt.
Vakkert skrevet bok av forfatteren bak Biens hemmelige liv,Sue Monk Kidd. Hovedpersonen,Jessie blir forelsket i en benediktermunk…. en nydelig bok om å finne seg selv. Du blir raskt dradd inn i handlingen og jeg liker godt språket til forfatteren. En perle av en bok.
Forlag: Bastion – Boken har jeg  kjøpt.
En skikkelig feelgood bok slik jeg liker det. Fem venninner bestemmer seg for å reise på en pilgrimsreise og det er dermed duket for både litt intriger og noen åpenbaringer på veien.Det er ting å kjenne seg igjen i. Denne er perfekt til lesing på stranden i sommer for deg som ikke har hatt gleden av å lese den ennå. Den har kanskje ikke de helt store litterære kvalitetene men en herlig bok er det.
Nå gleder jeg meg til å lese andre boken, som jeg heldigvis har liggende.
Forlag: Gyldendal – Boken har jeg fått tilsendt fra forlaget
Dette er en liten og lettlest bok om vennskap og tapt kjærlighet.Boken handler om Luka og Dora som treffes for aller første gang i en barnehage i en landsby i kroatia, og vennskapet vokser seg til kjærlighet når de vokser til,men så bestemmer foreldrene til Dora seg for å flytte til Paris og parets verden faller i grus.. Dette er en poetisk og vakker skrevet bok.
Isadora Wing er redd for å fly. Hun har en intens, åndeløs følelse av å miste fotfestet, av å falle utfor stupet og måtte gi seg over til det store ukjente … Slik kjenner hun det også når hun setter seg på flyet i New York for å reise til en psykoanalytikerkongress i Wien. Vel fremme blir Isadora lokket med på en svimlende, erotisk reise tvers over hele Europa – et vilt eventyr som ender på et hotell i Paris. Der blir hun forlatt av sin demoniske elsker, Adrian Goodlove, som finner det opportunt å vende tilbake til sitt stabile familieliv. Men Isadora har ikke tapt! Hun har vunnet en sterk følelse av frihet.
Og flyskrekken er borte …
Forlag: Silke – Boken har jeg fått tilsendt fra forlaget.
Denne boken slo ned som en bombe når den kom ut for første gang på 70-tallet. I dag skal det litt mer til for å vippe oss av pinnen med blant annet 50 shades og Crossfire serien.. men dette er ikke bare en bok om sex,den handler om kvinnesak og individets frihet. En morsom liten sak av en bok.
Forlag: Aschehoug – Boken har jeg kjøpt
Når jeg fikk tilsendt «Journal 64» fra forlaget måtte jeg kjøpe de andre bøkene i serien for jeg er litt nazi når det gjelder å lese bøker kronologisk, Kvinnen i buret har fått en egen omtale, men Fasandreperne har jeg ikke fått skrevet om ennå. Denne boken synes jeg ikke nådde helt opp til den første, den var bra og om mulig litt råere enn forgjengeren,men likevel syntes jeg den første var hakket bedre. Jeg ELSKER Jussi Adler-Olsen sine bøker,om det skulle være noen tvil.
Forlag: Aschehoug – Boken har jeg kjøpt.
Her synes jeg at Jussi igjen har klart å skape en veldig god krim helt på høyde med kvinnen i buret om ikke enda bedre. Jeg digger Jussi og jeg digger de personene han har klart å skape.  Jeg er glad for at jeg har de to neste bøkene klar i hyllen og jeg tror det er på tide at meg og Jussi treffes snart igjen.
Bokanmeldelse: Bakerens datter av Sarah McCoy
Bøker lest i 2012, Bokanmeldelse 15. mars 2013 Comments: 9
Forlag: Gyldendal
Original tittel: The Baker`s daughter
Norsk tittel: Bakerens datter
Forfatter: Sarah McCoy
Oversetter: Jan Chr. Næss
Format: Innbundet
Sideantall: 426
Utgitt: 2012
Utfordring: Bøker lest i 2012
Kilde: Leseeksemplar
Forfatteren
Sarah McCoy er født i Fort Knox,Kentucky, USA. Hun er utdannet journalist og har undervist i skriving ved Old Dominion University. Under oppveksten har hun bodd i Tyskland da faren var offiser i militæret. Nå bor hun sammen med mannen sin i El Paso, Texas. Bakerens datter er forfatterens andre bok. Den første heter The Time It Snowed In Puerto Rico.
GRIPENDE OG SÅRT
Når denne historiske romanen starter befinner vi oss i Garmisch,Tyskland i 1945 og Elsie Schmidt bor og jobber i familiens bakeri sammen med faren Max,moren Luana og storesøsteren Hazel. Som tenåringer flest drømmer hun om å se amerikanske filmer og om å få sitt aller første kyss. Den andre verdenskrig har rast i mange år og siden den høytstående nazioffiseren Josef Hub har bedt den 17 år gamle Elsie om å gifte seg med ham så har familien vært skånet for de aller verste redslene. På selveste julaften banker det på døren til bakeriet og en jødisk gutt på rømmen står utenfor og Elsie forstår at hun setter alle hun elsker i fare om hun slipper gutten inn…
Utenfor lød stemmer som nærmet seg, knasingen av is under fotsåler, hunder som klynket. De var på vei. Elsie tok noen skritt frem, løsnet lenken og halte den iskalde gutten inn i kjøkkenet. Hun lukket døren bak ham. Han var mindre enn han hadde virket da han sto på nazistenes scene, håndleddene var ikke tjukkere enn små mandelkranser, fingrene tynne som vaniljestenger. «Fort,» sa hun. «Du må gjemme deg.» Stemmene ble til rop. Hundene bjeffet. Elsie saumfor kjøkkenet. det var ingen skjulesteder der. Det eneste gjemmestedet hun hadde, var ovenpå,det vesle kottet på rommet hennes, men dit opp ville de aldre rekke i tide. Det fantes bare èn annen mulighet. Elsie åpnet ovnen, som fortsatt var vamt etter dagens bakst.
Deretter blir vi tatt med til nåtiden, 2007 og til El Paso i Texas hvor vi møter journalisten Reba Adams som skal gjøre en artikkel om juleforberedelser for lokalavisen. Hun kommer over et koselig tysk bakeri som er drevet av en eldre kvinne,Elsie og datteren hennes. Reba som selv sliter med ting som har skjedd i barndommen sin og ikke helt vet hva hun vil med hensyn til både forloveden sin Riki og hva hun vil med livet sitt ,forstår ganske så snart at Elsie er tynget av minner fra fortiden og hun blir nysgjerrig på hvem denne hemmelighetsfulle kvinnen egentlig er.
På veggen ved siden av Reba hang et svart-hvitt-fotografi i glass og ramme. ved første øyekast tenkte hun at det måtte være Jane som stod ved siden av en eldre kvinne-kanskje Elsie. Men det var noe med klærne som ikke stemte. Den unge kvinnen hadde en lang kappe over en hvit kjole, og det lyse håret var bundet opp i en knute. Den eldre kvinnen ved siden av henne var ikledd en tradisjonell tysk kjole, en dirndl, brodert med noe som så ut til å være prestekrager. Hun foldet hendene foran seg og stirret ydmykt inn i kameraet, mens den yngre kvinnen løftet den ene skulderen og smilte bredt med et litt nedlatende glimt i øynene overfor fotografen.
«Det er min Oma og mor- julen 1944,» sa Jane
Det oppstår ganske snart et nært og godt vennskap mellom Elsie,datteren Jane og Reba og etterhvert som Elsie sin historie blir rullet opp, begynner Reba å åpne seg for sine to nye venninner og hun forteller dem ting selv ikke søsteren eller moren vet om en gang.
Annet hver kapittel er viet til Garmisch,Tyskland mot slutten av andre verdenskrig men også helt tilbake til 1938 og det er disse kapitlene som er sterkest  å lese om og som jeg likte best.Vi får et nært og godt innblikk hvordan det var å leve under krigen med stadig redsel og frykt.Det blir påbudt for alle unge jenter å være medlem i Bund Deutscher Mädel (BDM)en nasjonalsosialistisk ungdomsorganisasjon, noe Elsie hater og hun ba om å få jobbe i bakeriet i stedet. Når forloveden til Hazel blir drept og hun er høygravid blir hun tvunget inn i lebensborn programmet (tysk for «livskilde»)hvor hun senere føder flere barn. Jeg måtte google lebensborn og det  var ganske hårreisende å lese om hvordan de skulle sikre utviklingen av den ariske rasen, og at det fantes mange slike lebensborn her i Norge også.
Det var sårt  og opprivende å lese om lille Tobias som i flere måneder levde i en luke inne i veggen på soverommet til Elsie og levde av den lille maten hun kunne avse, han måtte være helt stille for at ingen skulle vite at han var der. De utvikler et nært vennskap og Elsie blir mer og mer bestemt på at hun skal gjøre alt i sin makt for å holde i sikkerhet.
Jeg fikk virkelig sansen for Elsie Schmidt fra første stund,for hun lot seg aldri skremme og hun hadde et pågangsmot som det står stor respekt av og hun gir aldri opp. Hun fremstår som en varm og omsorgsfull person både som veldig ung og som gammel dame.
Boken tar opp en litt uventet problemstilling i forhold til ulovlig immigrering fra Mexio når vi blir litt bedre kjent med Reba sin forlovede,Riki  Chavez  som jobber som agent  i Grensepatruljen. Menn,kvinner og barn fra Mexico,El Salvador og Columbia betaler folk massevis av penger for å få dem fraktet over til  USA. Det oppstår en hendelse som får katastrofale følger og som sliter på Riki som føler  at det er hans skyld at det gikk så galt.
De ble som en familie,Elsie,datteren Jane, Reba og Riki, de fikk trøst og stor støtte fra hverandre og snart skal de oppdage at en er nødt til å finne frem evnen til å tilgi for å kunne komme seg videre i livet.
Elsie for valg som hun tok som ung, og i forhold til sin egen far. Reba for morens mange unnskyldninger og løgner for hva som egentlig skjedde med faren da han døde.
Forfatteren skriver så levende at det er som en er tilstede i bakeriet tilbake i Tyskland så vel som i El Paso. Det er som en kan kjenne at det river i nesen og en kan kjenne de deilige duftene av herlige bakverk spre seg i rommet. Jeg kan kjenne duften av  tre slag Kuchen (hasselnøtt-,kirsebærost og kanelkaker) mandelstenger med honning, og det er ikke til å unngå å bli sulten.
Forfatteren klarer på mesterlig vis å sjonglere kapitlene fra fortid og nåtid, og historien blir flettet sammen til en vakker,sår og til tider hjerteskjærende fortelling.
Terningkast
Bokanmeldelse : Villheks 2 -Viridians blod av Lene Kaaberbøl
Bøker lest i 2012, Bokanmeldelse 7. januar 2013 Comments: 18
Forlag:Samlaget
Tittel:Villheks -Viridians blod
Forfatter:Lene Kaaberbøl
Format:Innbundet
Sideantall:164
Utgitt:2012
Sjanger: Fantasy
Utfordring:100 bøker på 1 år
Kilde:Leseeksemplar
Serie: Bok nummer 2 av serien
Litt om forfatteren:
Lene Kaaberbøl er født i 1960 i København og er en dansk forfatter.Hun er utdannet cand.mag. i engelsk og dramaturgi ved Århus Universitet. Kaaberbøl har undervist i videregående skole, arbeidet som tekstforfatter, forlagsredaktør og ridelærer. Hun er mest kjent for Skammarens dotter. Hun har også skrevet en serie om røde kors -sykepleieren Nina Borg, den første boken heter Gutten i kofferten, den andre er Et stille, umerkelig drap og den neste boken kommer nå i Januar og heter Nattergalens død.(Kilde: wikipedia)
EN NY SPENNENDE REISE FOR CLARA
Når villheksen Shanaia blir funnet sterk skadet i en park blir det opp til Clara å hjelpe henne med å ta tilbake hjemstedet Vestmark som den onde Kimæra er i ferd med å overta fullstendig. Clara er litt i tvil om hun kan hamle opp med den fryktede Kimæra helt alene for det er en skapning som ikke skyr noen midler og bryr seg overhodet ikke noe om regler, men Clara har ikke noe valg, hun MÅ prøve å hjelpe. Når Clara endelig kommer til vestmark etter først å ha blitt prøvd stoppet av trelldyrene til Kimæra, det er dyr som hun har totalt overtatt og de har ingen andre instinkter enn å følge ordrer fra den vonde, så treffer hun på Ingentingen som er datteren til Kimæra og et eksperiment hun var uheldig med for hun kunne ikke bli brukt til noe og dermed var hun blitt låst inne i et bur.
Jeg var her. Jeg var virkelig her. Jeg sto her på stranda ved Vestmark,selv om jeg aldri hadde trodd jeg ville tore. Og egentlig torde jeg ikke nå heller. Og det var ikke sånn at jeg for alvor hadde forestilte meg at jeg hadde noe å stille opp mot  Kimæra. Jeg følte meg ikke det spor større eller sterkere eller modigere enn før. Men tanken på å dra tilbake til Merkurgata og late som ingenting mens politiet og moren til Oscar lette og aldri fant noe fordi de lette på feil sted….. det var simpelthen umulig.
Det tok meg ikke mange timene å lese denne boken for den er kort og du blir raskt sugd inn i Clara sin verden og følger hennes kamp mot den vonde Kimæra. At dette er en serie som er beregnet for barn og unge bør ikke voksne bli skremt av for det går fint an for en voksen å lese disse. Det er spenning så og si hele tiden og så må en jo få med seg om Clara kan hamle opp med ondskapen til Kimæra. Dette var bok nummer to i serien og jeg ser frem til Kimæras hevn som kommer til våren.
Poeng
av 5
Se forfatteren prate om serien på dette klippet fra youtube
Den siste kavalkaden fra 2012- Beste,verste,morsomste osv..
Bøker lest i 2012 2. januar 2013 Comments: 16
Egentlig var det meningen å legge ut en bokomtale fra en av bøkene jeg leste i fjor men så ble jeg inspirert av bloggene til  både Marianne og karen, for de har nemlig laget en liste over de beste,verste, morsomste osv… bøkene de leste i 2012, og lister går meg sjelden hus forbi. Dette blir desidert det siste innlegget mitt om bøkene som ble lest i fjor.
Årets beste: Margarets frihet av Jessica McCann ( Denne boken bare falt jeg for, ok? )
Årets kjærlighetshistorie: Frihet & fangenskap av Simona Arnhtstedt ( En annen bok jeg bare falt for i fjor,så mye at jeg fikk vondt langt ned i stortåen av og til) jeg må også ta med Majorens siste forelskelse av Helen Simonson
Årets fantasy: Har ikke lest så mange så det må bli Mørk Engel av Laini Taylor.(Men så var den veldig bra da!)
Årets «midt på treet»: Pølsefabrikken av Helene Guåker ( I begynnelsen likte jeg boken,men etter hvert ble det litt for mye av …..og så knullet vi. Boken hadde stort potensiale men havnet midt på treet hos meg.)
Årets etterlengtede: Når du minst venter det av Carole Matthews ( Min chick lit dronning number one,kom endelig ut med en bok til på norsk)
Årets herligste:Rosa elefanter av karin Brunk Holmqvist ( Jeg syntes disse bøkene hennes er bare herlige og jeg blir glad i disse eldre menneskene forfatteren skaper,lettlest og fin underholdning!)
Årets overraskelse: Jenta som dykket inn i jordas indre av Sabina Berman ( En fin historie fortalt fra autistiske Karen`s ståsted) Forfatterens romandebut
Beste krim: Kvinnen i Buret av Jussi Adler-Olsen og Straff,Paradis tapt og Død sjel av Birger Baug.(Rett og slett fordi de fortjener det, for dette er god krim)
Årets Thriller: Før jeg sovner av S.J.Watson ( Denne boken var det omtrent umulig å legge fra seg.)
Årets morsomste: Julebrevpikene av Karin Bjørset Persen
Årets skuffelse: Mamma er en Countrysang av Cathrine Evelid (Tittelen appellerte veldig til meg siden jeg elsker kåbbåi musikk, men denne leste jeg 50 sider av før jeg avbrøt)
Årets norske:Fuglehotellet av Tiger Gartè ( En av de aller beste bøkene jeg har lest i året som gikk,i 2013 skal jeg få lest de tidligere bøkene hans også for jeg liker måten han skriver på)
Årets sterkeste: Pappas prinsesse av Sigrid Beate Edvardsen ( En meget sterk bok og hun skulle etter min mening aldri sittet en eneste dag i fengsel) en annen sterk bok er Mammas svik av Anne Britt Harsem.( En bok som omhandler alvdal-saken)
Da setter jeg strek for bokåret 2012 og gleder meg til alle bøkene jeg skal lese i 2013.
Mitt litterære Desember & Bokåret 2012
Bøker lest i 2012 28. desember 2012 Comments: 19
Med kun få dager igjen av dette året så er det på tide å se litt tilbake og få oppsummere året som har gått, men først et aldri så lite tilbakeblikk på desember måned.
BØKER LEST
Jeg må si at det har vært en fin måned så langt, jeg har fått lest en hel del til tross for at måneden har vært travel med alt annet som skal gjøres i desember.Startet frisk med et innlegg i begynnelsen av måneden om at jeg skulle lese de 14 bøkene som var igjen for å kunne nå opp til 100 leste bøker for 2012. Jeg har lest 8 bøker og i tillegg har jeg lest ferdig 3 bøker som var påbegynt for lenge siden, altså så kom jeg opp i 11 bøker denne måneden.Med en kjapp hoderegning ser dere hvor det bærer hen med hensyn til lesemålene mine for dette året, men uansett  her er bøkene jeg har lest
Flaskepost fra P
Mammas svik
Stryk meg over håret
En overflødig kvinne
Tirsdagsdamene
Under verden
Kvinner før jul
21/12
vekten av stillhet
Alltid Amber
Gjenspeilt i deg
BØKER OMTALT
Av de 11 leste bøkene denne måneden har jeg omtalt 3 av dem og ventebunken vokser seg større og større, men jeg skal ta et skippertak i 2013 og få vekk den irriterende bunken med bøker som bare venter på å bli skrevet om, for det skal de, rett og slett fordi de  fortjener det.
Stryk meg over håret
Under verden
Gjenspeilt i deg
BØKER PÅBEGYNT
Her er bøkene jeg har begynt på denne måneden men ikke klart å lese ferdig og de blir overført til Januar og det nye året.
Agnes i senga
Teresa Birnas bortgang ( ebok)
BØKER KJØPT
Har vært flink denne måneden til tross for at fristelsene stod i kø hver eneste dag og  jeg endte opp med 5 nye bøker i bokhyllen,det er slett ikke så ille. Her er bøkene som ble kjøpt
Da er oppsummeringen for denne måneden gjort og det er på tide å ta fatt på oppsummeringen for året som har gått.
ÅRSOPPGJØR 2012 FOR BOKBLOGGEN
Det har absolutt vært et begivenhetsrikt år hvor det har skjedd en hel del og ikke minst så har jeg blitt «kjent» med mange hyggelige folk som deler den samme lesegleden som meg. Ser at flere bloggere har laget et artig innlegg for å oppsummere året som har gått og jeg kunne tenkt meg å lage noe lignende men jeg var allerede så godt i gang med dette innlegget så jeg hadde ikke hjerte til å bare slette det heller. Men jeg vil anbefale dere til å gå inn på Berit & Tine sine blogger å lese deres oppsummeringer.
BØKER LEST I 2012
I året som har gått har jeg fått lest 97 bøker, det er meget bra når en tenker på at jeg leste litt over 30 bøker i fjor. Har ikke vært flink til å føre opp hvilke type bøker jeg har lest,hvor mange krimbøker og så videre. Dette får bli et prosjekt som jeg kanskje tar fatt på for 2013,jeg var flink i noen måneder å førte en logg i excel men det rente ut i sanden. Dette er noe jeg vil begynne med igjen på nyåret. Rett og slett føre en statistikk over leste bøker,kjøpte bøker, bøker som er mottatt fra forlag og slike ting. Sier meg fornøyd med årets leseresultat.
BØKER OMTALT I 2012
Ble rammet av en slags «skrivesperre» som kom og gikk i noen måneder som resulterte i at ikke alle bøkene jeg har lest i år har blitt omtalt på bloggen enda,har som mål å skrive om alle bøkene jeg leser så omtalene kommer når de er ferdig skrevet. Noen av bøkene tror jeg at jeg må skumme lett gjennom igjen for det er en god stund siden jeg leste de og jeg har mistet litt «feelingen» med de. Av 97 leste bøker så har jeg omtalt  82 av dem, det er vel ikke helt optimalt men greit nok får jeg si. Dette betyr også at det er 15 bøker i «venter-på-å -bli-skrevet-om-bunken»……Her har jeg en del å gå på så det må bli fokuset mitt i første del av 2013, å få vekk ventebunken.
BØKER KJØPT I 2012
Denne visste jeg ikke helt om jeg turde å ta med, for min egen del. Gikk noen runder med meg selv om jeg skulle ta en opptelling eller ikke men samtidig var jeg så nysgjerrig på å finne ut hvor mange bøker jeg egentlig har kjøpt det siste året og jeg kom frem til at 112 bøker fant veien til mine bokhyller og jeg må si at så mange bøker tror jeg ikke at jeg har kjøpt i hele mitt liv til sammen før 2012.
Jeg har vært med på en del utfordringer i året som har vært og noen kommer jeg til å fortsette med i året som kommer også, det kan du lese om i dette innlegget. Det blir en del endringer for slik det ser ut så er det ikke en utfordring i 2013 som går ut på å lese 100+ bøker, derfor har jeg bestemt meg for å være med på den utfordringen som er på goodreads i stedet. Så var jeg jo så heldig å få et nettbrett av mine barn til jul og derfor har jeg meldt meg på en utfordring som går ut på å lese et visst antall ebøker i året som kommer. Men nå er det er på tide å gjøre opp status for de ulike utfordringene for 2012.
UTFORDRINGER 2012
100 BØKER PÅ 1 ÅR
For første gang meldte jeg meg på utfordringen til  Book Chick City som gikk ut på å lese 100+ bøker i løpet av 2012. Her må jeg se meg slått omtrent på målstreken,for ved begynnelsen av desember stod det igjen 14 bøker å lese for å klare det,noe som ikke hadde vært helt uoverkommelig på en normal måned, men jeg orket ikke sprenglese innimellom alle gjøremålene bare for å klare å komme opp i det antallet. Dermed havnet jeg på 97 av 100 bøker og jeg er kjempefornøyd med det. Har for det meste lest gode bøker og har hatt mange fine lesestunder og akkurat det må være det viktigste. Mission not completed
OFF THE SHELF
Hehe….her må jeg nesten le for snakk om å være optimist… jeg trodde det skulle være piece of cake å finne 50 bøker som stod i bokhyllen min når 2012 begynte og lese dem i løpet av året. Vel, jeg vet jeg har mange bokskatter stående i hyllene som ufortjent må finne seg i å stå der ulest til jeg finner det for godt at det blir deres tur, men at jeg kun fikk lest 8 av 50 bøker er vanvittig lite. På grensen til å være pinlig. Men sånn ble det når nye bøker kom til hele tiden jeg kastet meg over med dem med det samme de kom inn dørene.Denne utfordringen skal jeg være med på i 2013 også om enn litt mer moderat. Mission failed blir ikke feil å si.
MY ENGLISH CHALLENGE
Min egen lille utfordring gikk ut på å lese 4 bøker på engelsk i løpet av 2012, noe jeg trodde skulle gå som smurt for det er jo bare 1 bok pr tredje måned, pyttsann,kommer til å gå som det suser det,tenkte jeg før jeg la i gang. Med ordbok og en liten glosebok i tillegg til notatboken skal jo dette gå riktig så bra det!NOT…. bare 2 av 4 bøker ble lest. Mission failed.
Denne utfordringen skal jeg ha i 2013 også, med samme antall som i år. En evig optimist?JA
Kjenner at jeg gleder meg til å ta fatt på et nytt bokår og til å bli enda bedre kjent med dere andre medbloggere der ute.
HA DET 2012 OG HJERTELIG VELKOMMEN SKAL DU VÆRE  2013
ØNSKER ALLE MINE HYGGELIGE LESERE ET RIKTIG GODT NYTTÅR!
BOKFAVORITTER 2012
Bøker lest i 2012 19. desember 2012 Comments: 16
Inspirert av The broke and the Bookish som står bak «Top Ten Tuesday» har jeg laget min egen liste over hvilke topp 10 bøker jeg har lest i 2012. Nå har jeg ikke lest alle bøkene jeg skal i 2012 enda men jeg får sette pr 18/12-2012,for sikkerhet skyld.
To av bøkene har jeg  ikke skrevet omtale på enda men jeg syntes at de fortjener å være på listen og derfor er de med.
Margarets frihet av Jessica McCann – Dette er en av de aller beste bøkene jeg har lest i år og jeg skulle ønske at terningen hadde flere sider. Boken er utrolig bra skrevet og historien om Margaret bare traff meg rett i hjertet.
Fuglehotellet av Tiger Gartè – En gripende historie som rører deg, fortalt på mesterlig vis, en av de beste bøkene jeg har lest i år.
Før jeg sovner av S.J.Watson – En thriller som får det til å gå kaldt nedover ryggen på deg.
Majorens siste forelskelse av Helen Simonson – Herlig bok fra den engelske landsbygda og det var nesten umulig å legge fra seg denne boken.
Frihet & fangenskap av Simona Arhnstedt -Vi må ha litt romantikk også og det var ikke til å unngå og bli berørt av den «trassige» Beatrice og hennes dampende møter med en viss person.
Mørk Engel av Laini Taylor – mitt første møte med Fantasy sjangeren og hvilket møte det ble! Meget bra bok og jeg gleder meg veldig til neste bok i serien.
Straff,Paradis tapt & Død sjel av Birger Baug – Her blir det 3 i 1 rett og slett fordi alle fortjener å komme på listen. Dette var påskekrimmen sin det. Gleder meg stort til neste bok i serien.
Kvinnen i buret av Jussi -Adler Olsen – Min danske helt, uten tvil og jeg begriper ikke at jeg har latt en slik skatt  ligge ulest i bokhyllen så lenge. Joda,jeg liker de andre bøkene jeg har lest også,men de har jeg ikke skrevet om enda og derfor er de ikke med her selv om de kanskje burde det.
Frihetens vinder av Lois leveen – en historisk roman bygget på livet til den frigitte slaven Mary Elizabeth Bowser.
Bakerens datter av Sarah McCoy – Her treffer vi nåtidens Reba som jobber som journalist og hun  intervjuer Elsie som eier et bakeri, 60 år tidligere bodde Elsie i Tyskland.Handlingen foregår både i nåtid og fortid. En meget godt skrevet bok.
Denne listen kunne sikkert vært enda lengre for jeg har lest mange veldig gode bøker i år men dette ble min topp 10 liste for i år.
Har lest en del sterke bøker i år som kanskje ikke har blitt favoritter i vanlig forstand men som har vært viktig å få med seg og da tenker jeg først og fremst på de fra 22.Juli men også et par andre, de har jeg lyst til å nevne også.
Lever av Emma Martinovic
Jeg lever,pappa av Siri M  Seim Sønstelie & Erik H Sønstelie
Med livet som innsats av Bjørn & Aase Margrethe Juvet
Da jeg døde av Ane H Vebjørg
Pappas Prinsesse av Sigrid Beate Edvardsen
Hvilke bøker er på din topp 10 liste?
Julegavetips til bokelskeren!
Bøker lest i 2012 1. desember 2012 Comments: 8
Da har det blitt desember og inne på Bokblogger.no ligger det en utfordring som heter Bokbloggerne og bokelskernes julegavetips!
Jeg vil gjerne dele tre av mine favoritter for i år med dere og gi de som julegavetips!
Frihet & fangenskap
Det er desember 1880 i Stockholm, og på Operaen møtes de for første gang. Hun – den rødhårede Beatrice Löwenström, lever et innestengt og regelstyrt liv hos onkelen sin og hans familie. Han – den karismatiske Seth Hammerstaal, er byens mest beryktede ungkar. Han er en av Sveriges rikeste menn, og har aldri latt seg styre av regler og konvensjoner. Etter kvelden på Operaen krysses deres veier stadig oftere. Seth fascineres av Beatrices intelligens og frittalenhet. Hun er ulik alle andre kvinner han har møtt, og det tar ikke lang tid før de to vikler seg inn i en komplisert, men lidenskapelig romanse. Men beruselsen blir kortvarig. Det finnes en avtale som mennesker i Beatrices nærhet har fått i stand – en plan for Beatrices fremtid som innebefatter verken frihet, lykke eller Seth…
Både i Sverige og i Norge blir forfatteren Simona Ahrnstedet omtalt som den nye Jane Austen, akkurat det  kan jeg ikke uttale meg om for jeg har ikke lest noe av Austen enda. Denne boken fikk jeg innimellom vondt langt ned i stortåen av(fnis). Min omtale av boken finner du her.
Margarets frihet
Dette er historien om en ung  svart kvinne ved navn Margaret Morgan, født som en fri kvinne og levde et forholdsvis godt liv sammen med mann og tre barn i Pennsylvania. Foreldrene hennes var slaver men ble satt fri av plantasjeeier John Ashmore etter en ulykke på plantasjen som krevde en ung gutts liv,dette skjedde i Maryland før Margaret ble født. Margaret er dessuten oppkalt etter konen på plantasjen, Mrs Margaret Ashmore,fordi hun hjalp til når Margaret kom til denne verden.
Lykken i Pennsylvania varer derimot ikke evig da den fryktede dusørjegeren Ed Prigg kom fra Maryland for å hente Margaret og barna med seg tilbake i det påskudd at hun var en rømt slave…hun og barna skal selges videre som slaver og de kunne risikere å bli spredd for alle vinder.
Både Ed Prigg og Margaret Morgan har levd og denne romanen er basert på hendelser i Margaret Morgans liv og endelig blir hennes historie fortalt.
Dette er en av de aller beste bøkene jeg har lest nå i år,det var ikke til å unngå å bli berørt av Margarets historie og så tøff som hun var. Min omtale av boken finner du her.
Den siste boken ut i dag er en av de få fantasybøkene jeg har lest og den falt jeg skikkelig for
Mørk Engel
Boken tar oss med til Praha og inn i en verden vi aldri før har sett: Rundt om i verden dukker det opp håndavtrykk som er brent inn i helt vanlige dører. I en mørk og støvete butikk har en djevels beholdning av mennesketenner blitt faretruende liten. Og i de trange smugene i Praha er Karou, en ung kunststudent i søken etter sin egen ukjente historie, i ferd med å bli fanget i en brutal krig med vesener fra en parallell verden. Da en av de fremmede – vakre, forfulgte Akiva – setter øynene i henne i en bakgate i Marrakesh, befinner hun seg snart i en krig mellom engler og demoner, hemmeligheter kommer for dagen og en kjærlighetshistorie med røtter i en brutal fortid oppstår. Men kommer Karou til å angre på at hun søkte sannheten om seg selv?
Dette er jo første bok av en trilogi og bok nummer to har nettopp kommet ut på engelsk.
Har du et boktips eller to som du har lyst til å dele med oss andre?
Dagens ord:
Livet er som en bok, du kan ikke endre de sidene som allerede er skrevet,men du kan starte på et nytt kapittel!
HA EN FIN LØRDAG I  DESEMBER!
Innleggsnavigasjon
← Eldre innlegg
Velkommen
Velkommen skal du være til bloggen min. Her finner du omtaler av bøker og annet bokrelatert stoff. Jeg er en uavhengig bokblogger og har ingen bindinger til forlag. Jeg mottar leseeksemplarer og da oppgir jeg alltid dette i omtalen min. Dette er hobbyen min og jeg har ingen utdannelse innen litteratur, så her finner du ingen dyptgående analyser av bøkene men heller mitt syn på den enkelte bok. Håper du finner noe av interesse og er det noe du lurer på så gi gjerne en lyd i kommentarfeltet eller du kan kontakte meg på Beathe4@online.no
november 2016
M
T
W
T
F
S
S
« Oct

1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
JEG LESER:
LESESIRKELBOK I NOVEMBER
Follow Beathes bokhjerte on WordPress.com
Beathes bokhjerte på facebook
Beathes bokhjerte på facebook
Beathes bokhjerte på Instagram
Take the Jane Austen Character Quiz here!
SER DU ETTER NOE?
Søk
Blogger jeg følger
Livet og døden og alt imellom.
gurslibergforlag.com
neverendingcircles
Tjuetre 06.Com
rettfrahjerteblog.wordpress.com
CecilieTB
Kulturbloggen til guffen
ebokhylla mi
Bokelskerinnen
forfatterwannabe
Tea, Books & Gilmore Girls
Forfatterfrue
Astri utan D
Alt du vet er feil
Heges bokverden
BOKFIOL
Endast Eböcker ...
koffiehart
Lesenyter
Har du lest?
Rose-Maries litteratur- og filmblogg
Stine Friis
✰ Skorpionen's hjørne
Ariel
tones bokmerke
Kari Saanum
anettesbokboble.wordpress.com
Migrating Coconuts - en bokblogg
Kort møte
Kasiopeiias bøker
Les! Lue!
Huset ved sjøen
Hilsen fra Muscat!
Lottens Bokblogg
lesehestkokken
My Criminal Mind
Thessa's Bookworld
Elise Cathrin
EllenGry
Fivreldens ordvev
Livetsrose
Läsa och Skriva
Tornerosesverden
Draumeverda
edgeofaword
www.bokreisen.no
Boktanker
Paperback Castles
Frank Savoia - Indieforfatter, Skribler og Bokblogger
Lese og reiselyst
Kategorier
1001- bok (1)
Bøker lest i 2011 (5)
Bøker lest i 2012 (19)
Bøker lest i 2013 (105)
bøker lest i 2014 (119)
Bøker lest i 2015 (106)
Bøker lest i 2016 (88)
Bokanmeldelse (532)
Bokryggpoesi (4)
Kulturelt arrangement (3)
Litteratur (36)
Litterære mål i 2013 (12)
Litterære mål i 2014 (16)
Litterære mål i 2015 (7)
Litterære mål i 2016 (7)
Litteræremål i 2015 (6)
Litterært arrangement (1)
Man Booker (6)
Norsk 2016 (43)
Ukategorisert (231)
Siste kommentarer
Beathesbokhjerte on Hålke av Helene Uri
Beathesbokhjerte on Hålke av Helene Uri
RandiA on Hålke av Helene Uri
Artemisia on Hålke av Helene Uri
Beathesbokhjerte on Hålke av Helene Uri
Siste innlegg
Hålke av Helene Uri
Kloster av Trine Vollan
Å lytte til hakkespetter-naturen som terapeut av Ruth Lillegraven
Oppsummering for Oktober 2016
Hvem er jeg når du blir borte? av Kathrine Nedrefjord
Mest sette innlegg & sider
Bokhøsten 2016 - Norske bøker
Norske bøker 2016 (BBP 2016)
Kan jeg bli med deg hjem av Marie Aubert
Nei og atter nei av Nina Lykke
Bokanmeldelse: I skumringen synger svarttrosten av Linda Olsson
Døden og andre tiggere av Anne Helene Guddal
En kjapp Bokanmeldelse: The Norwegian hytte av Jenny K Blake
Bokanmeldelse: Dagen om natta av Berit Vatne Vik
Hver gang du forlater meg av Linnèa Myhre
Winter i verdens rikeste land av Janne S Drangsholt
Arkiv
november 2016
oktober 2016
september 2016
august 2016
juli 2016
juni 2016
mai 2016
april 2016
mars 2016
februar 2016
januar 2016
desember 2015
november 2015
oktober 2015
september 2015
august 2015
juli 2015
juni 2015
mai 2015
april 2015
mars 2015
februar 2015
januar 2015
desember 2014
november 2014
oktober 2014
september 2014
august 2014
juli 2014
juni 2014
mai 2014
april 2014
mars 2014
februar 2014
januar 2014
desember 2013
november 2013
oktober 2013
september 2013
august 2013
juli 2013
juni 2013
mai 2013
april 2013
mars 2013
februar 2013
januar 2013
desember 2012
november 2012
oktober 2012
september 2012
august 2012
juli 2012
juni 2012
mai 2012
april 2012
mars 2012
februar 2012
januar 2012
desember 2011
november 2011
oktober 2011
HYGGELIGE BESØK
50,150 treff
Blogg på WordPress.com.
Livet og døden og alt imellom.
neverendingcircles
Tjuetre 06.Com
En Bergenser leser bøker
Straight from my heart
CecilieTB
Kulturbloggen til guffen
En blogg om bøker
ebokhylla mi
En blogg om bøker
Bokelskerinnen
Med blikket på aktuelle bokutgivelser i inn-og utland
forfatterwannabe
drømmen om min roman i din bokhylle
Tea, Books & Gilmore Girls
En blogg om bøker
Forfatterfrue
Der ting som kyss og nyslått gress, sveler og nakne netter får plass. Men også motet til å kjempe, reisen fra syk til friskere og evnen til å "leve med".
Astri utan D
Film. Bøker. Musikk. ++
Alt du vet er feil
En blogg om bøker
Heges bokverden
En blogg om bøker
BOKFIOL
Endast Eböcker ...
En blogg om bøker
koffiehart
En blogg om bøker
Lesenyter
En blogg om bøker
Har du lest?
Rose-Maries litteratur- og filmblogg
En blogg om bøker
Stine Friis
✰ Skorpionen's hjørne
En blogg om bøker
Ariel
En blogg om bøker
tones bokmerke
En blogg om bøker
Kari Saanum
Migrating Coconuts - en bokblogg
En blogg om bøker
Kort møte
Run mad as often as you choose, but do not faint
Kasiopeiias bøker
Les! Lue!
Norsk litteratur på finsk og finsk litteratur på norsk - Norjalaista kirjallisuutta suomeksi ja suomalaista kirjallisuutta norjaksi
Huset ved sjøen
Tanker om laust og fast
Hilsen fra Muscat!
En blogg om livet mitt i Oman
Lottens Bokblogg
Lottens tankar och funderingar om berättande i litteratur och film
lesehestkokken
bøker, vin & mat
My Criminal Mind
~En Bokblogg
Thessa's Bookworld
Elise Cathrin
Alltid på eventyr med ei bok i handa!
EllenGry
Write - Laugh - Love -Cry - Smile and Live
Fivreldens ordvev
Livetsrose
Marthe Charlotte Drageland
Läsa och Skriva
Ett personligt bloggiversum om litteratur och skapande.
Tornerosesverden
Draumeverda
Frøken Vims bloggar om bøker ho les
edgeofaword
Musings of the Wordoholic
En blogg om bøker
Boktanker
En blogg om bøker
Paperback Castles
En blogg om bøker
Frank Savoia - Indieforfatter, Skribler og Bokblogger
En blogg om bøker
Lese og reiselyst
En blogg om bøker
Beathes bokhjerte
Blogg på WordPress.com.
Post to
Avbryt